**Iskolai rendtartás**

**Kodály Zoltán Alapiskola Galánta**

**1.sz. melléklet**

**Időhatály:** a járványügyi helyzet miatt betartandó óvintézkedések és ajánlások ideje alatt

**Általános rendelkezések**

* A melléklet a Covid-19 fertőzés által okozott járvány miatt létrehozott. szabályrendszert tartalmazza.
* A mellékletben nem található eseteket a 2016.9.5-én elfogadott iskolai rendtartás tartalmazza.

**A tanulók jogai és kötelességei**

1. A tanulónak joga van egészsége védelmére.
2. Az iskola épületébe való belépéskor a tanuló köteles lefertőtlenítenie a kezét az önműködő fertőtlenítőnél.
3. A tanuló 7.30 és 8.00 óra közt érkezik az iskolába. Az utolsó tanítási óra után távozik az épületből, az előcsarnokban nem tartózkodik 10 percnél tovább.
4. A tanuló az épületen belül szájmaszkot visel.
5. Az órák közti szünetben a tanulók az osztályteremben tartózkodnak, szükség esetén elmennek WC-re, de nem csoportosan, és csak a szükséges ideig tartózkodnak a mellékhelyiségben.
6. Az osztályokat a tanítás ideje alatt gyakorta kell szellőztetni.
7. A tanuló a tanítási óra alatt csak a tanító engedélyével hagyhatja el az osztályt.
8. Hiányzás esetén a tanuló a tanulókönyvecskébe beírt és a szülő által aláírt igazolást mutat fel, és leadja a szülő által aláírt nyilatkozatot, mely szerint a tanulónak nincs betegségre utaló tünete, több mint 5 tanítási napról való hiányzást követően orvosi igazolást mutat be.
9. Az osztályban és az iskola épületében a tanuló köteles ügyelni a rendre és a tisztaságra.
10. A tanuló gyakran mos kezet. A kézmosás feltételei az osztályban és a mosdókban biztosítottak, az utóbbiban meleg víz is rendelkezésre áll.

**A szülők és a törvényes képviselők jogai és kötelességei**

1. A tanulók szüleinek ill. törvényes képviselőinek joga van gyermekük egészségének védelmére.
2. A családtagok vagy a gyermeket iskolába kísérő személyeknek tilos az épületbe való belépés. Kivételt képeznek az elsős tanulók szülei, az ő esetükben egy szülő 2021. szeptember 17-ig bekísérheti a gyermeket az iskola épületébe. A többi tanulót az iskola kapujáig kísérhetik a szülők,ill. kísérőjük.
3. Az iskola igazgatójával, az iskola pedagógusaival a kapcsolattartás telefonon vagy elektronikus úton történhet. Az elérhetőségek az iskola weboldalán vannak feltüntetve.
4. A szülő ill. törvényes képviselő köteles bebiztosítani naponta két darab szájmaszkot és egy csomag papírzsebkendőt a gyermeke számára.
5. Az iskolába való szeptemberi belépéskor és minden 3 napnál tovább tartó távolmaradás esetében köteles írásban nyilatkozni, hogy gyermeke tünetmentes.

**Betegség gyanúja esetén foganatosítandó rendelkezések**

Ha a tanulónál a tanítási nap folyamán fertőző betegség jelei mutatkoznak, izolációs helyiségben lesz elhelyezve, az iskola értesíti a szülőt ill. törvényes képviselőt, aki haladéktalanul köteles eljönni a gyermekért.

**A betegség beigazolódása esetén foganatosítandó rendelkezések**

1. Az alapiskola az Iskolaügyi Minisztérium utasításait követi, betartván az ún. Szemaforban foglaltakat.
2. Az iskola a Területi Közegészségügyi Hivatal utasításait követi.

**Záró rendelkezések**

A mellékletben foglaltak addig maradnak érvényben, amíg a járványügyi helyzetből fakadó óvintézkedések betartása szükséges. Csak azokat az alaprendelkezéseket módosítja, melyek eltérnek a iskolai rendtartásban foglaltaktól.

Az iskola rendtartás 1.sz melléklete 2021. szeptember 2-án lép érvénybe.

A szülő ill. törvényes képviselő aláírása: